Tadas Papečkys

Tadas Papečkys (g. 1978 m. rugsėjo 28 d.) – buvęs Lietuvos futbolininkas, gynėjas.

 Biografija 
Nuo 1997 m. priklausė FBK Kaunas. 2002 m. nuomos pagrindais paskolintas Machačkalos „Andži“ klubui. 2006 m. atstovavo FK Šilutė. 2007 m. rungtyniavo FK Riga (Latvija). Vėliau persikėlė į Gornik Zabrze (Lenkija). Nuomos pagrindais buvo perleistas Lodzės LKS. Nuo 2010 m. rungtyniavo JK Sillamäe Kalev (Estija). Nuo 2012 m. atstovavo FK Lietava. O 2014 m. rungtyniavo FK Kazlų Rūda.

Baigęs futbolininko karjerą dirbo pavėžėju. 2024 m. sausio 1 d., po kilusio konflikto nužudė savo draugą.Žvėriška žmogžudystė Kauno rajone: daugkartinis šalies čempionas, buvęs Lietuvos futbolo rinktinės žaidėjas įklimpo į kruviną bylą

2025 m. kovo 12 d. pranešta, kad Tadas Papečkys teismo pripažintas kaltu dėl nužudymo. Skirta 8 metų laisvės atėmimo bausmė.Buvęs Lietuvos futbolo rinktinės žaidėjas T. Papečkys nuteistas už nužudymą

 Pasiekimai 

 A lyga: 1999, 2000, 2001, 2002, 2003, 2004 m.
 LFF taurė: 2002, 2004, 2005 m.
 Baltijos taurė: 2005 m.

 Rinktinė 
1999 m. birželio 24 d. debiutavo Lietuvos nacionalinėje rinktinėje draugiškose rungtynėse prieš Saudo Arabiją. Rijade vykusiasiame susitikime minimalia persvara 1-0 nugalėjo lietuviai. Papečkys rungtynes pradėjo ant atsarginių suolelio, o aikštėje pasirodė po keitimo vietoje Nerijaus Vasiliausko.Saudi Arabia vs. Lithuania 1999-06-24 pagal national-football-teams.com

Ilgą laiką nebekviestas į rinktinę. Po ilgos pertraukos vėl žaidė 2005 m. gegužės 21 d. prieš Latviją. Lietuviai nugalėjo latvius rezultatu 2-0.Lithuania vs. Latvia 2005-05-21 pagal national-football-teams.com

2008 m. spalio 11 d. sužaidė paskutines rungtynes atstovaudamas Lietuvai prieš Serbiją. Varžovai sutriuškino lietuvius rezultatu 3-0.Serbia vs. Lithuania 2008-10-11 pagal national-football-teams.com

 Išnašos 

 Nuorodos 
 SOCCERWAY
 Tranfermarkt
 lietuvosfutbolas.lt

Kategorija:Lietuvos futbolininkai